text: Ulv løs i Horsens?
  13 april 2013 kl. 06.59
  En mand har angiveligt set en ulv i Horsens natten til fredag.
  Manden er ifølge Horsens Folkeblad ikke i tvivl, at det var en ulv han så ved Strandpromenaden i Horsens.
  - Jeg er meget i naturen - også i Norge, hvor jeg før har selv ulve. Jeg er vant til at kunne kende både fugle og dyr, og jeg var overhovedet ikke i tvivl. Pelsen var lysere, og halen bredere end en schæfer - og så luntetravede den, som en ulv gør, siger manden til avisen.
  For en måned siden blev set en ulv ved Brædstrup nær Horsens.
  